བོད་ཀྱི་བང་ཆེན་གསར་ཤོག་རྩོམ་སྒྲིག་འགྲེམས་སྤེལ་བྱེད་ཡུལ་གྱི་ལས་ཁུངས་གཙོ་བོ་རྒྱ་གར་བྱང་ཕྱོགས་ཧི་མ་ཅལ་མངའ་སྡེའི་ཁྱབ་ཁོངས་བཞུགས་སྒར་དྷ་རམ་ས་ལར་ཡོད་ཅིང༌།ཡན་ལག་ལས་ཁང་བཙན་བྱོལ་བོད་མིའི་གཞིས་ཆགས་ཆེ་ཤོས་རྒྱ་གར་ལྷོ་ཕྱོགས་མོན་གྷོཌ་དང༌།བྷེ་ལ་ཀོབ་པི་གཉིས་སུ་ཡོད་པ་དང༌།བལ་ཡུལ་གྱི་རྒྱལ་ས་ཀ་ཐ་མན་ཀྲུ་རུ་ཡན་ལག་ལས་ཁང་ཡོད་ཀྱང་༢༠༠༩ཟླ་༣ཚེས་༥ཉིན་ཉེན་རྟོག་པས་འབྲེལ་ཡོད་ལས་བྱེད་འཛིན་བཟུང་དང་བལ་སྒོར་འབུམ་དྲུག་དང་ཕྱེད་བཙན་འཕྲོག་བྱས་ནས།དེའི་ཕྱིན་ཆད་ལས་དོན་བསྒྲུབ་མི་ཆོག་པའི་ཐ་ཚིག་བསྒྲགས་པས་གནས་སྐབས་ལས་དོན་སྒྲུབ་ཐུབ་ཀྱི་མེད།ལས་ཁུངས་ཨ་མ་དང་ཡན་ལག་བཅས་སུ་ཉིན་གཅིག་དུས་གཅིག་ལ་གསར་ཤོག་པར་སྐྲུན་བྱེད་བཞིན་ཡོད།